Diari Oficial de la Generalitat Valenciana


Sumari del DOGV 9429, del 16-09-2022 (2022/8274)

RESOLUCIÓ de 13 de setembre de 2022 de la Conselleria d'Educació, Cultura i Esport, de concessió de subvencions destinades a actuacions de conservació i protecció dels béns immobles del patrimoni cultural de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9429

Data del DOGV
:   16-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8274


Data del document
:   13-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 13 de setembre de 2022 de la Conselleria d'Educació, Cultura i Esport, de concessió de subvencions destinades a actuacions de conservació i protecció dels béns immobles del patrimoni cultural de la Comunitat Valenciana. [2022/8274]  
Per Ordre 29/2022, de 4 de maig, de la Conselleria d'Educació, Cultura i Esport s'estableixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana (DOGV 9334, 09.05.2022).  
Per Resolució, de 26 de maig de 2022, de la Conselleria d'Educació, Cultura i Esport es convoquen per al 2022 les subvencions per a actuacions de conservació i protecció dels béns immobles del patrimoni cultural de la Comunitat Valenciana (DOGV 9352, 01.06.2022).  
  
Consta acreditat que hi ha consignació pressupostària suficient en l'aplicació 80.15.34.289.38.2, línia S6417000 de la Llei de pressupostos de la Generalitat per a l'exercici 2022, per a la conservació i protecció dels béns immobles del patrimoni cultural de la Comunitat Valenciana.  
  
Finalitzat el termini de presentació de sol·licituds, acompanyades de la documentació corresponent, es reuneix la comissió de valoració prevista en la base huitena de l'Ordre 29/2022, de 4 de maig, de la Conselleria d'Educació, Cultura i Esport (DOGV 9334, 09.05.2022), per la qual s'estableixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana, valora les sol·licituds d'acord amb els criteris d'atorgament, selecció i valoració previstos en la base novena de la dita ordre i emet l'informe en el qual es concreta el resultat de la valoració, d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Vist l'informe de la comissió tècnica de valoració en el qual es concreten els resultats de l'avaluació de les sol·licituds, l'informe de l'òrgan instructor en el qual es constata que de la informació que té es desprén que les persones beneficiàries compleixen tots els requisits per a accedir a les subvencions i, en compliment del que preceptua l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com la base desena de l'Ordre 29/2022, de 4 de maig i d'acord amb el Decret 173/2020, de 30 d'octubre, del Consell pel qual s'aprova el Reglament orgànic i funcional de la Conselleria d'Educació, Cultura i Esport i la delegació de competències establida en el resolc quart apartats primer i quart de la Resolució de 13 d'abril de 2022 (DOGV 9328, 29.4.2022) del conseller d'Educació, Cultura i Esport sobre delegació de competències en determinats òrgans, en la qual es delega en la persona titular de la direcció general dins del seu àmbit competencial, els actes i documents de retenció de crèdit, autorització de despesa, disposició de crèdit, reconeixement d'obligacions i proposta de pagament dins dels límits legals i reglamentaris, referits a la gestió de les transferències corrents i de capital, així com la convocatòria i l'atorgament d'ajudes i subvencions a les quals es refereix el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'àmbit funcional propi o que tinga delegat, resolc:  
  
  
  
Primer  
Concedir les subvencions per l'import total de 2.257.662,84 euros amb càrrec a la línia de subvenció S.6417000, capítol 7, del programa 454.10, ajudes per a la conservació i protecció dels béns immobles del patrimoni cultural de la Comunitat Valenciana dels pressupostos de l'exercici 2022, als sol·licitants que s'assenyalen en l'annex I, les quals han de cofinançar treballs de conservació, protecció i recuperació del patrimoni cultural de la Comunitat Valenciana: arqueològic, arquitectònic, historicoartístic, etnològic i paleontològic, de naturalesa immoble, dins de l'àmbit d'actuació de la conselleria competent en matèria de cultura.  
  
Segon  
Desestimar les sol·licituds que s'assenyalen en l'annex II pels motius que s'especifiquen en cada cas.  
  
Tercer  
Incloure en l'annex II, d'acord amb l'ordre de prelació que estableix la comissió de valoració en l'informe en què es concreta el resultat de l'avaluació efectuada, una relació ordenada de totes les sol·licituds que, complint les condicions administratives i tècniques establides en les bases reguladores per a adquirir la condició de beneficiari, no hagen sigut estimades en sobrepassar la quantia màxima de crèdit fixada en la convocatòria.  
  
Quart  
La publicació de la present resolució té efecte de notificació, d'acord amb el que disposen els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
Cinqué  
1. Les entitats públiques han de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, li corresponen com a entitat pública.  
2. Les entitats privades beneficiàries de la subvenció han de complir les obligacions de publicitat activa incloses en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana incloses en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels ingressos anuals, sempre que arriben com a mínim a la quantitat de 5.000 euros.  
En particular, han de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8. S'ha de publicar a través de la pàgina web de l'entitat, o bé a través de la plataforma TEP (Transparència entitats privades) de GVA Oberta, a la qual es pot accedir en gvaoberta.gva.es/tep.  
  
La informació s'ha de publicar a partir de l'any següent a l'any en què s'hagen superat els llindars establits, i s'ha de mantindre publicada durant almenys quatre anys naturals.  
3. Sense perjudici de les obligacions previstes en els apartats anteriors, totes les entitats beneficiàries de subvencions han de donar la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, inclent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es faça de l'activitat subvencionada.  
4. Totes les entitats beneficiàries de subvencions estan obligades a subministrar a l'entitat concedent, previ requeriment, tota la informació que siga necessària perquè puga complir les obligacions que preveu la Llei de transparència, en el termini de quinze dies hàbils des del requeriment. Una vegada transcorregut el termini conferit en el requeriment sense que s'haja atés, l'òrgan que ha fet el requeriment pot acordar, previ advertiment i audiència a l'interessat, imposar multes coercitives en els termes previstos en l'article 5 de la Llei 1/2022.  
  
5. Els nous conjunts de dades que es generen per la formalització i el desenvolupament de les subvencions que atorga l'administració de la Generalitat s'han de disposar, sempre que siga possible, com a conjunt de dades obertes.  
  
Sisé  
Informar els beneficiaris que l'ajuda concedida per mitjà de la present resolució està acollida al règim de minimis establit en el Reglament (UE) núm. 1407/2013, de la Comissió, de 18 de desembre de 2013 (DOUE L 352/1, de 24.12.2013) relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis i queda, per tant, subjecta als límits i condicions que estableix.  
  
  
Seté  
Els beneficiaris de les subvencions han de complir les obligacions establides en la base dotzena de l'Ordre 29/2022, de 4 de maig, així com els requisits exigits de minimis.  
  
Huité  
No executar l'actuació completa segons el projecte aportat pot comportar perdre la subvenció o minorar, si és el cas, la part proporcional a l'obra executada segons informe del tècnic representant de l'administració, amb audiència prèvia, en tots dos casos, de l'interessat.  
  
  
Nové  
El pagament de les subvencions es fa efectiu una vegada feta i justificada l'actuació d'acord amb les bases catorzena i quinzena de l'Ordre 29/2022, de 4 de maig, el resolc desé de la Resolució de 26 de maig de 2022 i la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions. Així mateix, s'han d'acreditar en la justificació l'import, la procedència i l'aplicació dels fons propis o altres subvencions o recursos amb els quals s'hagen finançat les activitats subvencionades.  
  
  
Contra la present resolució, que posa fi a la via administrativa, es pot interposar potestativament, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant del mateix òrgan que l'ha dictada, en el termini d'un mes comptador des de l'endemà de publicar-la. Igualment es pot interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, d'acord amb el que preveu l'article 46 de la Llei 29/ 1998, de 13 de juliol, reguladora de la jurisdicció contenciosa administrativa.  
  
  
València, 13 de setembre de 2022.- La directora general de Cultura i Patrimoni (p. d. R 13.04.2022; DOGV 9328, 29.4.2022): Carmen Amoraga Toledo.